laion/Wikipedia-Exotic huggingface dataset:
יחסי הרפובליקה הדומיניקנית – צרפת

יחסי הרפובליקה הדומיניקנית–צרפת הם היחסים הדו-צדדיים שבין הרפובליקה הדומיניקנית לבין הרפובליקה הצרפתית. היחסים הדו-צדדיים בין הרפובליקה הדומיניקנית לבין צרפת היו טובים במיוחד בין השנים 2009 עד 2011 שבמהלכן נחתמו מספר הסכמים (שיתוף פעולה אקדמי, תחבורה ותיירות). ב-12 בדצמבר 2017 התקיימו דיונים בין שתי המדינות על שלל נושאים בעת ביקורו של השר הדומיניקני לאיכות הסביבה ומשאבי טבע בפריז. לצרפת יש גירעון מסחרי עם הרפובליקה הדומיניקנית שעמד על 9.374 מיליון אירו בשנת 2016. הנוכחות הכלכלית של צרפת במדינה זו מבוססת יותר על חברות צרפתיות במדינה מאשר על סחר יציב. צרפת היא שותפת הסחר הגדולה ביותר של הרפובליקה הדומיניקנית והמשקיעה הגדולה ביותר במדינה. הרפובליקה הדומיניקנית היא שותפת הסחר המובילה של צרפת באיים הקריביים. עם זאת, הסחר בין צרפת לקהילות הצרפתיות של אמריקה נותר נמוך ועומד על 13.1 מיליון אירו בשנת 2015. היחסים הכלכליים בין שתי המדינות התפתחו במידה ניכרת הודות לפעילות בקנה מידה גדול בתחילת שנות ה-2000. חברת התקשורת אורנג', שרכשה מפעילת תקשורת מקומית בשנת 2000, מכרה את החזקותיה בקרן לוקסמבורגית, אלטיס. ההשתתפות של חברות צרפתיות (אלסטום, קבוצת תאלס, CIM / TSO) בבניית קו הראשון של המטרו (אנ') של סנטו דומינגו בין השנים 2007 עד 2009 הייתה הזדמנות צרפתית להוכיח את מומחיותה בנושאים שונים. סך הכל, יותר מ-140 חברות צרפתיות פעולות ברפובליקה הדומיניקנית. סדרי העדיפויות בשיתוף הפעולה בין שתי המדינות הם: קידום השפה הצרפתית, שהיא שפת חובה בבתי הספר הדומיניקניים, הכשרה מתמדת של 450 מורים צרפתים ופעילות בתחומי הגנה ופיתוח של משאבים טבעיים: תמיכה בתחום הקפה, ייעור ופיתוח באזורים ההרריים. פיתוח אזורי ועירוני (הלוואה לתחבורה עירונית בסנטו דומינגו - מטרו ועיור). תמיכה במגזר הפרטי: תמיכה במוסדות מימון זעיר, מימון שירותי בריאות וחינוך גבוה (הלוואות לסטודנטים), תמיכה בסקטור הבנקאי (מימון מחדש) ובניית תשתיות ושיקום (כבישים בצפון ובמרכז הארץ). לבסוף, הרפובליקה הדומיניקנית משתתפת בפרויקטים משותפים עם הקהילות הצרפתיות של אמריקה בתחומי הרפואה, ההוראה של הכשרה צרפתית, מכנית, חילופי תרבות וחינוך במימון באמצעות קרנות שיתוף פעולה אזורי (RCF). 15-16 באוגוסט 2012: השר למחוזות צרפת מעבר לים, ויקטורן לורל (אנ'). 23 באוקטובר 2014: השר למחוזות צרפת מעבר לים, ז'ורז' פו-לנגבן (אנ'). 26-28 באוקטובר 2016: שליח אישי של נשיא הרפובליקה הצרפתית לאמריקה הלטינית והקריבית, ז'אן-פייר בל (אנ'). 8-9 בפברואר 2017: השר לפיתוח של צרפת, ז'אן-מארי לה גן (אנ'). הרפובליקה הדומיניקנית מחזיקה בשגרירות בפריז, קונסוליה כללית בפריז, קונסוליה בבורדו, קונסוליה בליון, קונסוליה במרסיי וקונסוליה בניס. צרפת מחזיקה בשגרירות בסנטו דומינגו וקונסוליות בלה רומנה, לאס טרנאס, פונטה קאנה ובסנטיאגו דה לוס קביירוס. מדיה וקבצים בנושא יחסי הרפובליקה הדומיניקנית – צרפת בוויקישיתוף France and Dominican Republic, אתר משרד החוץ של צרפת נציגויות הרפובליקה הדומיניקנית בצרפת נציגויות צרפת ברפובליקה הדומיניקנית
אוקטביאן בלו

אוקטביאן יואן אטנסה בלו (ברומנית: Octavian Ioan Atanase Bellu, נולד ב-17 בפברואר 1951) הוא מאמנה הראשי של נבחרת רומניה בהתעמלות מכשירים לנשים (1990–2005 ומ-2010). הוא המאמן המצליח ביותר בעולם, חניכותיו זכו ב-279 מדליות (106 זהב, 86 כסף ו-87 ארד) במשחקים האולימפיים, באליפויות עולם, באליפויות אירופה (בוגרות ונערות) ובגביע העולם. בלו הוביל את נבחרת רומניה לזכייה בשתי מדליות זהב בתחרות הקבוצתית בהתעמלות מכשירים במשחקים האולימפיים (סידני 2000 ואתונה 2004) ובחמש אליפויות עולם (1994, 1995, 1997, 1999, 2001). בין המתעמלות שאימן היו אלופות אולימפיות ואלופות עולם: סימונה אמנאר, לריסה איאורדצ'ה, סנדרה איזבאשה, ג'ינה גוג'ן, לוויניה מילושוביץ', קטלינה פונור, אנדראה רדוקן, מוניקה רוסו ועוד. בשנת 2009 זכה להיכנס להיכל התהילה הבינלאומי בהתעמלות. בלו החל את דרכו בעולם ההתעמלות במועדון הספורט פטרולול פלוישט והתעמל במשך 13 שנים. כמתעמל נחשב למתעמל בינוני וכן היה לו קושי לבצע תרגילים רבים בשל גובהו. בנוסף לעיסוקו בהתעמלות מכשירים הוא שיחק כדורעף, כדורסל וגם התאמן בצניחה. בשנת 1974 סיים את לימודיו במכון לספורט וחינוך גופני בבוקרשט, שם למד שיטות אימון שונות, אספקטים טכניים של תנועות הגוף ועוד. עם סיום לימודיו עבד כמורה לחינוך גופני בווליאה קאלוגאריאסקה במשך כחמש שנים. כמו כן, החל לאמן מתעמלות צעירות במועדון הספורט בו החל את הקריירה הספורטיבית שלו. בין השנים 1978-1979, התפטר מעבודתו כמורה לספורט, ונהיה למאמן במשרה מלאה בפטרולול פלויישט ולאחר מכן במועדון הספורט של בקאו. בלו החל לעבוד עם הנבחרת הלאומית של רומניה לנשים בשנת 1981, לאחר שבלה קארוי ואשתו מרטה ערקו לארצות הברית. בהיותו המאמן הראשי של הנבחרת הלאומית (1990–2005), הוא הוביל את נבחרת הנשים של רומניה לזכייה בשתי מדליות זהב ברציפות בתחרות הקבוצתית במשחקים האולימפיים, באולימפיאדת סידני (2000) לפני רוסיה וארצות הברית ובאולימפיאדת אתונה (2004), לפני ארצות הברית ורוסיה ובחמש אליפויות עולם ברציפות (1994, 1995, 1997, 1999, 2001). בתחילת שנת 2005, בלו ועמיתתו המאמנת מאריאנה ביטאנג פרשו מתפקידם כמאמני הנבחרת בשל סקנדל תקשורתי ובשנת 2006, הם נשכרו כדי לייעץ לנשיא רומניה טראיאן בססקו בענייני ספורט. בלו כיהן כנשיא המועצה הלאומית לספורט ומזכיר המדינה במשרד הספורט. בשנת 2010, הזמינה רומניה את בלו ואת ביטאנג לעזור באימוני הנבחרת הלאומית לקראת אולימפיאדת לונדון (2012). לאחר אליפות אירופה בהתעמלות מכשירים במוסקבה בשנת 2013, מאזן המדליות המצטבר של בלו חצה את רף 300 המדליות. בלו נשוי למאריאנה ביטאנג. לבלו בת מנישואיו הראשונים. בשנת 2009 זכה בלו להיכנס להיכל התהילה הבינלאומי בהתעמלות בסך הכל זכו המתעמלות שאימן בלו ב-279 מדליות (106 זהב, 86 כסף ו-87 ארד): 39 מדליות אולימפיות (16 זהב, 9 כסף, 14 ארד) 75 מדליות מאליפויות עולם (29 זהב, 23 כסף, 25 ארד) 78 מדליות מאליפויות אירופה (בוגרות) (28 זהב, 24 כסף, 16 ארד) 61 מדליות מאליפויות אירופה (נערות) (23 זהב, 22 כסף, 16 ארד) 24 מדליות מגביע העולם (10 זהב, 8 כסף, 6 ארד) מדיה וקבצים בנושא אוקטביאן בלו בוויקישיתוף אוקטביאן בלו, באתר התאחדות ההתעמלות הבין-לאומית Most Successful Coach-world record set by Octavian Bellu, באתר World Record Academy (באנגלית) אוקטביאן בלו, בטקס היכל התהילה הבינלאומי להתעמלות
ארצות השפלה (פירושונים)

האם התכוונתם ל... ארצות השפלה – כינוי מקובל בימינו לחבל הארץ הכולל את בלגיה והולנד, וכן שמן של כמה ישויות פוליטיות היסטוריות: ארצות השפלה הבורגונדיות – ישות פוליטית במאות ה-14 וה-15, בערך בשטחן של בלגיה והולנד של ימינו ארצות השפלה ההאבסבורגיות – ישות פוליטית במאות ה-15 וה-16, בערך בשטחן של בלגיה, הולנד ולוקסמבורג של ימינו ארצות השפלה הספרדיות – ישות פוליטית מסוף המאה ה-16 עד תחילת המאה ה-18, בערך בשטחן של בלגיה ולוקסמבורג של ימינו ארצות השפלה האוסטריות – ישות פוליטית במאה ה-18, בערך בשטחן של בלגיה ולוקסמבורג של ימינו הממלכה המאוחדת של ארצות השפלה – ממלכה בשנים 1815–1830, בשטחן של בלגיה והולנד של ימינו הולנד – מדינה אירופית שפירוש שמה בשפתה ובכמה שפות אחרות הוא "ארץ השפלה". ממלכת ארצות השפלה – איגוד בעל מאפיינים פדרליים תחת הכתר ההולנדי, הכולל את הולנד וכמה ממושבותיה לשעבר הפרובינציות המאוחדות של ארצות השפלה – שמה האחר של הרפובליקה ההולנדית, שממנה התפתחה הולנד של ימינו. ראו גם: הולנד (פירושונים)
לוקי אנרגיה

לוקי אנרגיה וליקיה לוקי (ברוסית: Футбольный клуб «Луки-Энергия» Великие Луки) היא קבוצת כדורגל רוסית מהעיר וליקיה לוקי, שבמחוז פסקוב במערב רוסיה. הקבוצה מתמודדת בליגת הכדורגל המקצוענית מעונת 2017/2018 והתמודדה בה גם משנת 1997 ועד שנת 2001. התוצאה הטובה ביותר הייתה מקום 11 בליגה השנייה, אזור מערב ב-1998 וב-2018. כמו כן הקבוצה העפילה לשלב 32 האחרונות בגביע הרוסי בכדורגל, בעונת 2018/2019. הקבוצה ממומנת על ידי ממשלת מחוז פסקוב ועיריית וליקיה לוקי, בסיוע עם חברות מקומיות. המועדון הוקם לראשונה בשנת 1991 ופורק בשנת 2005. הקבוצה הוקמה מחדש ב-2014 והתמודדה בליגה השלישית עד עונת 2017/2018. 1991: אקספרס 1992: סקי"ף אקספרס 1993: סקי"ף-יונוסט 1994-1995: צ'ייקה 1996-2000: אנרגיה 2001-2002: קריביצ'י 2003-2005: לוקי-סקי"ף 2014– לוקי אנרגיה אתר האינטרנט הרשמי של לוקי אנרגיה (ברוסית) לוקי אנרגיה, ברשת החברתית אקס (טוויטר) לוקי אנרגיה, ברשת החברתית אינסטגרם לוקי אנרגיה, ברשת החברתית VK הערוץ של לוקי אנרגיה באתר יוטיוב הקבוצה באתר Footballfacts Определены соперники ФК «Луки-Энергия» на сезон 2017-2018 годов (ברוסית). Pskov News Feed. 28 ביוני 2017. {{cite web}}: (עזרה) ערך זה הוא קצרמר בנושא מועדוני כדורגל ובנושא כדורגל רוסי. אתם מוזמנים לתרום לוויקיפדיה ולהרחיב אותו.
הר לונדון (קולומביה הבריטית)

הר לונדון (באנגלית: Mount London) המכונה גם פסגת גבול 100 (באנגלית: Boundary Peak 100) הוא הר הממוקם על הגבול בין פרובינציית קולומביה הבריטית שבקנדה, ומדינת אלסקה שבארצות הברית.  ההר, שגובהו 2,326 מטרים מעל פני הים, והוא מתנשא לגובה של 396 מטרים מעל סביבתו, נמצא בשטח שדה הקרח ג'ונו, ברכסי הגבול של הרי החוף של קולומביה הבריטית. בעבר נקרא ההר בשם "הר אטלין" (Mount Atlin); שם זה ניתן לו על ידי לורנס מרטין, ממשרד החוץ של ארצות הברית, מאחר שניתן לראות ממהר את אגם אטלין. ב-17 בספטמבר 1970 שמו שונה לשמו הנוכחי, והוא נקרא כעת על שמו של הסופר הנודע ג'ק לונדון.  הר לונדון באתר ממשלת קולומביה הבריטית הר לונדון באתר הסקר הגאולוגי של ארצות הברית הר לונדון באתר אנציקלופדיית ההרים הקנדית הר לונדון באתר peakbagger תרשים הנוף הנצפה מהר לונדון באתר peakvisor תחזית מזג אוויר עבור הר לונדון תחזית מזג אוויר ארוכת טווח עבור הר לונדון סטטיסטיקות מזג אוויר עבור הר לונדון שם נוסף להר מידע גאוגרפי באנציקלופדיית ההרים הקנדית ההיסטוריה של שם ההר באתר הסקר הגאולוגי של ארצות הברית בארצות הברית שם ההר שונה רשמית בשנת 1972 ההיסטוריה של שם ההר באתר ממשלת קולומביה הבריטית
הר אטלין

האם התכוונתם ל... הר אטלין (קולומביה הבריטית) – הר בפרובינציית קולומביה הבריטית שבקנדה הר לונדון – הר שנקרא בעבר "הר אטלין" הממוקם על הגבול בין פרובינציית קולומביה הבריטית ומדינת אלסקה שבארצות הברית
הר אטלין (קולומביה הבריטית)

הר אַטְלִין (באנגלית: Atlin Mountain) הוא הר הממוקם בסמוך לאגם אטלין, בקצה הצפוני של רכס הרי החוף בפרובינציית קולומביה הבריטית שבקנדה. גובהו של ההר 2,046 מטרים מעל פני הים, והוא מתנשא לגובה של 961 מטרים מעל סביבתו. בהר מקיימים תחרויות מרוצי אופנועי שלג, ואירועי טיפוס הרים. הר אטלין באתר אנציקלופדיית ההרים הקנדית מפת אזור הר אטלין מסלול אופניים על הר אטלין תצלום של אגם אטלין והר אטלין משנת 1901 תחזית מזג אוויר עדכנית עבור הר אטלין סטטיסטיקות מזג אוויר עבור הר אטלין תחזית מזג אוויר עדכנית עבור הר אטלין (לפי גבהים) מידע גאוגרפי
הלקחנים – עולמה הסודי של ארייטי

הלקחנים – עולמה הסודי של ארייטי (ביפנית: 借りぐらしのアリエッティ) הוא סרט אנימה יפני משנת 2010. הסרט בבימויו של הירומסה יונביאשי, התסריט הוא של הייאו מיאזאקי, בהפקת סטודיו ג'יבלי. הסרט מבוסס על ספר הילדים "הלקחנים" מאת מרי נורטון. הסרט היה לשובר קופות ולהצלחה ביקורתית נאה. בשנת 2011 זכה הסרט בפרס האקדמיה היפנית לקולנוע בקטגוריית סרט האנימציה הטוב ביותר של השנה. בישראל הופץ הסרט בדיבוב עברי שהופק על ידי וידאופילם אינטרנשיונל. הלקחנים הם יצורים ננסיים, שחיים הודות ליכולת שלהם לקחת (לגנוב) כמויות מזעריות של מזון וחפצים קטנים מבני האדם. הם לוקחים רק חפצים בהיעדרם לא יכולים לגרום לנזק ממשי לבני האדם. שוֹ בן ה-12 עובר לגור אצל דודתו, במהלך שהותו הוא מגלה כי מתחת לאחוזה שבו הוא מתגורר עם דודתו, מסתתרים משפחת לקחנים, והוא מסתקרן מאוד, ואף משאיר כל מיני סימנים ידידותיים על מנת ליצור קשר עם אריאטי. שו איננו מושפע מדעתם השלילית של אחרים על הלקחנים. לכן הוא מתיידד עם אריאטי, לקחנית מתחילה בת 14 שפגשה אותו בעת שיצאה למסע לקיחה עם אביה. במהלך העלילה הארוּ, המשרתת, אומרת בגלוי שהלקחנים הם יצורים מסוכנים, מיותרים שיש לסלקם ואף גרוע מכך. אמנם היא חשה בקיומם של הלקחנים, ורק כאשר היא עוקבת אחרי שו, היא מגלה את מקום המחבוא שלהם, מתחת לבית. המשרתת תופסת את הומילי, אמה של אריאטי וכולאת אותה בתוך צנצנת. אריאטי מקבלת עזרה משו, ובכוחות משותפים היא מצליחה להציל את אמה. אך הפור כבר נפל, מאחר שנתגלו, על אריאטי ומשפחתה לעזוב מיד את הבית להקים בית חדש במקום מסתור אחר. ארייטי – גיבורת הסרט. ארייטי היא "לקחנית" צעירה שגרה יחד עם הוריה מתחת לבית. שו משאיר לה סימני ידידות. וכך, באחד הלילות יוצאת אריטי בליווי אביה למסע לקיחה ובמקרה נופל חפץ שמעיר את שו והוא מסתקרן ומעוניין בחברתה. המפגשים ביניהם מתקיימים בחדרו ובגינת הבית. שׁוֹ (שון בגרסה האנגלית) – גיבור המשנה של הסרט. שו הוא נער צעיר שמתגורר אצל דודתו והוא הראשון שמגלה את קיומם של הלקחנים. שו חולה במחלת לב אך בסוף הסרט הוא עובר טיפול שעשוי להצילו. פּוֹד – אביה הקפדן והקשוח של ארייטי, ובעלה של הומילי. הומילי – אמה של ארייטי. הומילי היא פחדנית ומודאגת כרונית. הומילי נלכדת במהלך העלילה על ידי המשרתת הארה ובעקבות כך ארייטי ושו חייבים להציל אותה. ספילר – לקחן יתום שמצטרף אל המשפחה. במהלך הסרט הוא וארייטי מתאהבים. סאדאקו מאקי (ג'סיקה בגרסה האנגלית) – דודתו של שו. הארו (הארה בגרסה האנגלית) – האנטגוניסטית העיקרית בסרט. הארו היא המשרתת בביתו של שו, ובהמשך העלילה היא מנסה להיפטר מהלקחנים. הלקחנים – הספר עליו מתבסס הסרט מדיה וקבצים בנושא הלקחנים – עולמה הסודי של ארייטי בוויקישיתוף אתר האינטרנט הרשמי של הלקחנים – עולמה הסודי של ארייטי (ביפנית) "הלקחנים – עולמה הסודי של ארייטי", במסד הנתונים הקולנועיים IMDb (באנגלית) "הלקחנים – עולמה הסודי של ארייטי", באתר נטפליקס "הלקחנים – עולמה הסודי של ארייטי", באתר AllMovie (באנגלית) "הלקחנים – עולמה הסודי של ארייטי", באתר Rotten Tomatoes (באנגלית) "הלקחנים – עולמה הסודי של ארייטי", באתר Box Office Mojo (באנגלית) "הלקחנים – עולמה הסודי של ארייטי", באתר Metacritic (באנגלית) "הלקחנים – עולמה הסודי של ארייטי", תסריט הסרט באתר Scripts.com (באנגלית) "הלקחנים – עולמה הסודי של ארייטי", באתר HBO Max (באנגלית) "הלקחנים – עולמה הסודי של ארייטי", במסד הנתונים הקולנועיים KinoPoisk (ברוסית) הלקחנים, במיזם "אישים" לתיעוד היצירה הישראלית
פסגת הייפוינטר

פסגת הייפוינטר (באנגלית: Highpointer Peak) היא הר ברכס האימפריה הבריטית, באי אלסמר בטריטוריית נונאווט שבקנדה. ההר, שגובהו כ-1,720 מטרים מעל פני הים, והוא מתנשא לגובה של 440 מטרים מעל סביבתו. ממוקם 22 קילומטרים מערבית לפסגת ברבאו (הגבוה בהרי הרכס). • Jack Bennett, Not Won in a Day: Climbing Canada's Highpoints, PP 88-89 פסגת הייפוינטר באתר peakbagger תחזית מזג אוויר עדכנית (לפי גבהים) עבור פסגת הייפוינטר מידע גאוגרפי
אמברוסיה מכונסת

אמברוסיה מכונסת (שם מדעי: Ambrosia confertiflora) היא מין צמח עשבוני רב-שנתי ממשפחת המורכבים. מקורו בדרום-מערב ארצות הברית וצפון מקסיקו. הצמח מגיע לגובה שבין 30 סנטימטרים לכמעט שני מטרים, עם גבעולים זיפניים זקופים בצבע ירוק פלומתי עד חום. העלים מאונים פלומתיים, עד כ-16 סנטימטרים באורכם, הנישאים על פטוטרות בעלות תוספות מאונות דמויות כנפיים. כמו למינים אחרים בסוג, בתפרחת ראשים אבקניים וראשים עליים. הראש העליי מניב פרי קוצני אחד או שניים, באורך עד חצי סנטימטר. הצמח מתייבש עד לשורשיו בחורף, אבל צומח במהירות באביב, ופורח מאמצע הקיץ. הזרעים מופצים על ידי בעלי חיים, שאל פרוותם הם נדבקים. הם גם צפים במים, כך שגם הצפות ושיטפונות יכולים לתרום להפצה. כמו כן, הצמח מתרבה באופן וגטטיבי באמצעות קני שורש אופקיים. האמברוסיה המכונסת הוכרזה כמין פולש בניו סאות' ויילס משנות ה-50 של המאה ה-20. המין הגיע לישראל, ככל הנראה, ב-1990, בתערובת מזון לבעלי חיים שסופקה מארצות הברית לחקלאים באזור שכם. משם הוא התפשט לאזור עמק חפר והשרון. נזקיו בארץ רבים – בתחום החקלאות, דחיקת צמחייה מקומית מבתי גידול לחים, פגיעה בתשתיות, גינות ופארקים, וגרגרי האבקה שלו הם גורם אלרגני חמור. מדיה וקבצים בנושא אמברוסיה מכונסת בוויקישיתוף אמברוסיה מכונסת, באתר ITIS (באנגלית) אמברוסיה מכונסת, באתר NCBI (באנגלית) אמברוסיה מכונסת, באתר האנציקלופדיה של החיים (באנגלית) אמברוסיה מכונסת, באתר צמח השדה אמברוסיה מכונסת, באתר צמחיית ישראל וסביבתה אמברוסיה מכונסת, באתר Tropicos (באנגלית) אמברוסיה מכונסת, באתר GBIF (באנגלית) אמברוסיה מכונסת, באתר The Plant List (באנגלית) אמברוסיה מכונסת, באתר IPNI (באנגלית) Calflora Database: Ambrosia confertiflora (Weak leaved burweed, Weakleaf burr ragweed) Jepson Manual eFlora (TJM2) treatment of Ambrosia confertiflora UC Calphotos Photo gallery: Ambrosia confertiflora Jepson Manual Treatment Flora of North America Vol. 21 Page 18 Ambrosia confertiflora de Candolle in A. P. de Candolle and A. L. P. P. de Candolle, Prodr. 5: 526. 1836. Southern Tablelands and South Coast Noxious Plants Committee (New South Wales), burr ragweed ד"ר ז'אן-מארק דופור-דרור, ד"ר טוביה יעקבי, עלון מידע - אמברוסיה מכונסת, באתר המשרד להגנת הסביבה, ‏17/03/2013 צפריר רינת, המדינה פתחה בתוכנית לאומית לבלימת העשב הפולש אמברוסיה, באתר הארץ, 2 ביולי 2015 אריה אברמזון, כפר סבא: העירייה חזרה להשתמש בריסוס מסרטן, באתר mynet כפר סבא, ‏18/01/2016 (ארכיון) ד״ר יואב ויזל, ד״ר עמרם אשל, ד״ר נורית קינן, ד״ר דפנה לנגוט, Ambrosia: A New Impending Disaster for the Israeli Allergic Population, אוניברסיטת תל אביב, ‏דצמבר 2008 ערך זה הוא קצרמר בנושא בוטניקה. אתם מוזמנים לתרום לוויקיפדיה ולהרחיב אותו.
רפאל יוזפי

רפאל יוזפי (בהונגרית: Joseffy Rafael;‏ 3 ביולי 1852 – 25 ביוני 1915) היה פסנתרן, מורה ומלחין יהודי-הונגרי. רפאל יוזפי נולד בהונפאלו, כיום הונקובצה, במחוז ספש (כיום סלובקיה) ב-1852. נעוריו עברו עליו במישקולץ, ושם החל את לימודיו הפסנתר בגיל שמונה. הוא למד בבודפשט אצל פרידריך בראואר, מורו של סטפן הלר. בשנת 1866 יצא ללייפציג, שם למד אצל איגנץ מושלס וארנסט פרדיננד ונצל. ב-1868 היה לתלמידו של קארל טאוסיג בברלין, עמו נשאר למשך שנתיים. לאחר מכן עשה שתי עונות קיץ עם פרנץ ליסט בוויימאר. הופעת הבכורה שלו הייתה בברלין בשנת 1872 והתקבלה בהתלהבות. בביקורת משנת 1874 התפעל אדוארד הנסליק מן הטכניקה המבריקה שלו, אבל מצא שנגינתו קרה. הוא עבר לארצות הברית בשנת 1879, שם חי בניו יורק. הופעת הבכורה שלו באמריקה הייתה בניו יורק ב-1879, עם תזמורת בניצוח לאופולד דאמרוש. זמן קצר אחר כך ניגן עם הפילהרמונית של ניו יורק ולאחר זאת הופיע רבות בניו יורק ובכרכים אחרים של אמריקה עם המנצח תיאודור תומאס ותזמורתו. יוזפי היה הסולן בקונצרטי הפתיחה של התזמורת הסימפונית של שיקגו ב-16 וב-17 באוקטובר 1891, בנגינת הקונצ'רטו לפסנתר מס' 1 של צ'ייקובסקי בניצוח תומאס, בתיאטרון האודיטוריום בשיקגו. סגנונו של יוזפי היה רחב-יריעה ומקיף. הוא הלחין מספר רב של יצירות פופולריות לפסנתר וערך יצירות של שופן ואחרים להוצאת המוזיקה שירמר. בשלב מאוחר בחייו פרש למעשה מבימת הקונצרטים והקדיש את עתותיו להוראה, שלה ייחס חשיבות עליונה. יוזפי היה אדם מסוגר מאוד. לדברי הנרי וולפסון, הוא הציע לו סכומי כסף גדולים בתמורה לסיורי קונצרטים, אך הפסנתרן דחה את ההצעה, משום שמצא שחיי הנדודים מקונצרט לקונצרט מטילים עומס רב מדי על עצביו. הוא העדיף את ההכנסה הקטנה יותר של מורה על פני זוהר אורות הבמה. הוא לא ייחס כל חשיבות לתהילה או תשואות. מבחינתו, האמנות הייתה מעל לכל וכל השאר היה חסר-חשיבות. בתקופת חייו בניו יורק, בילה את עונות הקיץ בטאריטאון, ניו יורק. הוא מת בניו יורק ב-1915, בן 62. מדיה וקבצים בנושא רפאל יוזפי בוויקישיתוף רפאל יוזפי, באתר MusicBrainz (באנגלית) אתר באך קנטטות, ביוגרפיה של רפאל יוזפי רשימת יצירות של רפאל יוזפי אדוין יוז, הרבעון לענייני מוזיקה, כרך 2 מס' 3, מאמר על יוזפי כפסנתרן וכמורה רפאל יוזפי, באתר אנציקלופדיה בריטניקה (באנגלית) רשימת יצירות של רפאל יוזפי אדווין יוז, הרבעון לענייני מוזיקה, כרך 2, מס' 3, מאמר על יוזפי כפסנתרן וכמורה
What Do You Mean?

?What Do You Mean (בעברית: למה את מתכוונת?) הוא סינגל שהוקלט על ידי הזמר הקנדי ג'סטין ביבר. השיר יצא לאור ב-28 באוגוסט 2015, כסינגל הראשון מתוך אלבום האולפן הרביעי שלו, Purpose. עם יציאתו נכנס השיר אל המקום ה-1 במצעד הבילבורד הוט 100 ובכך הפך לראשון של ביבר שעשה זאת. השיר נכתב על ידי ג'סטין ביבר, ג'ייסון בויד ומייסון לוי, והופק על ידי ביבר ואם די אל. אם-טי-וי דירגו את השיר כשיר ה-,6 הטוב ביותר של שנת 2015, וטיים אאוט דירגו אותו כשיר ה-41 הטוב ביותר של שנת 2015. בארצות הברית זכה השיר למעמד פלטינה משושת על מכירות של 6 מיליון עותקים בסך הכל. "What Do You Mean?" נכלל במספר רשימות סוף שנה וכל הזמנים של השירים הטובים ביותר של 2015. מידע על היצירה "What Do You Mean?" באתר מיוזיק בריינז מידע על הסינגל "What Do You Mean?" באתר מיוזיק בריינז סרטון השיר "What Do You Mean?" באתר יוטיוב "Justin Bieber Chart History". Billboard. נבדק ב-2018-09-26. What Do You Mean? - Justin Bieber | Songs, Reviews, Credits | AllMusic, AllMusic "Best Songs Of 2015". MTV News (באנגלית). נבדק ב-2018-09-26. "The 100 best songs of 2015". Time Out London (באנגלית). נבדק ב-2018-09-26. "Gold & Platinum - RIAA". RIAA (באנגלית אמריקאית). נבדק ב-2018-09-26. The 10 Best Songs of the 2010s, Time Callie Ahlgrim, RANKED: Justin Bieber's 18 most popular songs, from 'Baby' to 'Yummy', Insider (באנגלית אמריקאית) Angela Stephanou, Worst to First! Justin Bieber's 'Purpose' Songs Ranked, Tell Tales, ‏2015-11-14 (באנגלית אמריקאית) From "Baby" to "Yummy": Ranking Justin Bieber's Top 10 Hit Singles, E! Online, ‏2020-03-01 Which Justin Bieber 'Purpose' Song Should You Listen To First? Ranking The Album's 19 Tracks — LISTEN, Bustle (באנגלית) The Top 25 Justin Bieber Songs of All Time, Highsnobiety, ‏2018-03-01 (באנגלית) Best Songs Of 2015, MTV (באנגלית) The 100 best songs of 2015, Time Out Worldwide (באנגלית בריטית)
תל אגרה

תל אגרה הוא תל עתיק בחבל לכיש שבשפלת יהודה, השוכן כ-5 קילומטר דרום מערבית למושב אמציה. התל מתנשא לרום 341 מטר מעל פני הים, כאשר נחל אדוריים מתפתל סביבו, ומקיף אותו ממזרח, צפון ומערב. על התל עצמו נסקרו ממצאים ארכאולוגיים, שרובם מתוארכים לתקופת הברונזה הקדומה. הממצאים כוללים עדויות ליישוב מבוצר, שרידי חומה, יסודות מבנה בראש התל, בורות מים וחרסים רבים, השייכים לתקופת הברונזה, התקופה הרומית והתקופה הביזנטית. מדרום מערב לתל הארכאולוג דוד עמית גילה מערכת הובלת מים, שכנראה נבנתה בתקופה הרומית או הביזנטית. המערכת כוללת סכר ותעלת הסטה שאורכה כ-150 מטר, שתפקידה המשוער היה לאפשר עיבוד אדמה חקלאית פורייה בעמק נחל אדוריים בסביבות התל. מדיה וקבצים בנושא תל אגרה בוויקישיתוף מידע על אתר תל אגרה, בארכיון המנדטורי באתר רשות העתיקות תל אגרה באתר רשות העתיקות דוד עמית, "תל אגרה", מדריך ישראל - אנציקלופדיה שימושית לידיעת הארץ, (כרך ט', עמ' 309), בית הוצאה כתר, 1980. תל אגרה באתר רשות העתיקות צבי אילן, הסטת נחל אדוריים, דבר, 7 במרץ 1980 ערך זה הוא קצרמר בנושא ארכאולוגיה. אתם מוזמנים לתרום לוויקיפדיה ולהרחיב אותו.
ארלינג באוק

ארלינג באוק (בנורווגית: Erling Bauck‏; 8 באפריל 1924 – פברואר 2004) היה חבר המחתרת הנורווגית וסופר. היה שבוי על ידי הנאצים משנת 1942 עד שנת 1945 בעת מלחמת העולם השנייה, תחילה בנורווגיה ומשנת 1944 במחנה אושוויץ. הוא נולד במושן (אנ') שבמחוז נורדלנד, אך גדל במחוז אקרסהוס שבדרום נורווגיה. נעצר ב-30 באפריל 1942 ונכלא ברחוב מולרגאטה 19 באוסלו עד ליום 23 במאי 1943, ולאחר מכן במחנה המעצר גריני עד ל-29 ביולי 1943. גורש למחנות מעצר וריכוז בגרמניה, ביניהן מחנה זקסנהאוזן עד לינואר 1944, אחר כך למיידנק ולבסוף למחנה אושוויץ ב-29 ביולי 1944 עד ליום שחרור המחנה. עם נסיגת צבא גרמניה מערבה הוא נשלח למחנות נוספים, מאוטהאוזן ודכאו, בטרם שוחררו גם הם על ידי הצבא האדום. הוצעד בצעדות מוות עם אלפי אסירים אחרים אל מערב גרמניה. שחרורו מרדיפת הנאצים הגיע רק באביב של שנת 1945 כאשר הצלב האדום השוודי וממשלת דנמרק שיתפו פעולה ופתחו במבצע "אוטובוסים לבנים", במבצע אלפי שבויים ממדינות צפון אירופה הוחזרו לארצם. בשנת 1945 כתב ספר בשם "אבל כמה מהם באו" (בנורווגית: Men noen kom fra det) כדי לתעד את זיכרונותיו מימי המלחמה. בשנת 1979 הוציא ספר נוסף בשם Du skal leve ("אתה צריך לחיות") שנהפך לרב-מכר בשנה שלאחר מכן, ומתבסס על סיפרו הראשון. במשך חייו הרצה והרבה לספר על זוועות הגרמנים במחנות, בפרט היה פעיל בארגון "אוטובוסים לבנים לאושוויץ". זהו ארגון נורווגי שמטיס תלמידים למחנות הנאציים באירופה ומסייע ללמוד על השואה. מדיה וקבצים בנושא ארלינג באוק בוויקישיתוף עמוד אינטרנט לזכרו של ארלינג באוק אוטובוסים לבנים לאושוויץ